<classify> Akizungumza na gazeti hili, Pluijm alisema mechi za ugenini ni kikwazo kikubwa kwa timu nyingi za Dar es Salaam, hivyo akiwa ni kocha mwenye kujua vizuri soka la Tanzania amekiandaa kikosi chake kuhakikisha msimu huu hakipotezi mechi za mikoani.Misimu miwili iliyopita tulikosa ubingwa kwa sababu ya matokeo mabaya ya mechi za ugenini ambazo zinakuwa ngumu na viwanja vinakuwa vibovu, kitu ambacho kinatusumbua kucheza mpira wetu, alisema Pluijm.Mholanzi huyo alisema katika usajili wake msimu huu ameangalia na aina ya wachezaji wa kucheza viwanja vya mikoani, ambao wanatakiwa kuwa wapambanaji na wenye roho ngumu ya kuipigania timu katika kipindi chenye ushindani kama ilivyo sasa.Alisema kikosi alichonacho sasa, anaamini msimu huu hakuna watakachopoteza kwenye mechi hizo kwa sababu ana watu wenye uwezo mkubwa wa kucheza mechi hizo za mikoani tena kwenye viwanja vibovu, ambavyo vimekuwa ni kikwazo kwao kwa siku za nyuma.Nimemsajili Malimi Busungu, Donald Ngoma na Matheo Simon maalumu kwa ajili ya mapambano ya viwanja vya mikoani na tayari wameonionesha kazi hiyo wanaiweza baada ya kuvunja mwiko msimu huu kwa kuifunga Mtibwa Sugar kwenye Uwanja wa Jamhuri pale Morogoro, alisema Pluijm.Yanga ndiyo vinara wa Ligi Kuu Tanzania Bara kwa sasa wakiwa na pointi 19 na leo wanaikabili Mwadui FC kwenye Uwanja wa Kambarage, Shinyanga.  <topic>: MICHEZO 